6. የተዋሀዱ ሁለት የአፋር ተቃዋሚ ፓርቲዎች የኢትዮጵያ እና የኤርትራ የሠላም ድርድር፣ በተለይ የአሰብ ጉዳይን እነሱን ማካተት እንደሚኖርበት አሳሰቡ፡፡ የኤርትራ መንግስት ተቃዋሚ የሆኑ ሁለት የአፋር ድርጅቶች ባለፈው ሳምንት በስዊድን ኡፕሳላ ከተማ ባደረጉት ጉባዔ መዋሃዳቸውን ይፋ አድርገዋል፡፡ ሁለቱ ድርጅቶች ከውሕደት በኋላ “የኤርትራ አፋር ብሔራዊ ጉባዔ” ተብለው እንደሚጠሩ አሳውቀዋል፡፡ በዋናነት በኤርትራ አፋሮች ላይ የሚደርሰውን የመብት ጥሰት በተቀናጀ ሁኔታ ለመመከት እንንቀሳቀሳለን ብለዋል፡፡ በጉባዔው ለኢትዮጵያና ለኤርትራ መንግስታትም ጥሪ ቀርቧል፡፡ አሰብ ከማንም በላይ አፋርን የሚመለከት በመሆኑ… የአሰብ ወደብን ለመጠቀም በሚደረግ ድርድር የአፋርን ሕዝብ ማማከር እንደሚገባ አሳውቀዋል፡፡
